section_heading: Životopis
paragraph_text: Crnjac je bio hrvatski dragovoljac iz 1990. godine. Na početku Domovinskog rata, zapovijedao je 123. požeškom brigadom koju je vodio u operaciji Orkan '91. Bio je prvi ratni zapovjednik te postrojbe. Sudjelovao je u operaciji Bljesak, a za vrijeme operacije Oluja bio je zapovjednik zbornog područja Karlovac. Nosio je čin general bojnika. 12. ožujka 1996. predsjednik Franjo Tuđman promaknuo ga je u čin general pukovnika i imenovao za pročelnika Vojnog kabineta Ureda Predsjednika Republike.<ref> Potom je bio zapovjednik Zbornog područja Pazin. Završio je Ratnu školu "Ban Josip Jelačić".